rejauldu/bengali-wikipedia huggingface dataset:
পেরলিস রাজ্য মসজিদ ( বা মসজিদ নেগেরি পেরলিস) হলো মালয়েশিয়ার পেরলিসের আরাউয়ে অবস্থিত একটি মসজিদ।  ইতিহাস ১৯৭২ সালে, এই মসজিদটি পুরাতন আরাউ মসজিদের স্থানে নির্মিত হয়েছিল।  স্থাপত্য এই মসজিদটিতে আধুনিক স্থাপত্য শৈলীর পাশাপাশি কিছুটা মুর শৈলীর প্রভাব রয়েছে। এর মেঝে মার্বেল দিয়ে তৈরি এবং কার্পেট দিয়ে ঢাকা। এখানে একসাথে ৭,০০০ মুসল্লি নামাজ আদায় করতে পারে। এর উপরের তলা মহিলাদের প্রার্থনা করার ব্যবস্থা রয়েছে।  আরো দেখুন মালয়েশিয়ায় ইসলাম মালয়েশিয়ার মসজিদের তালিকা তথ্যসূত্র  বিষয়শ্রেণী:গম্বুজসহ মসজিদ বিষয়শ্রেণী:পেরলিসের মসজিদ বিষয়শ্রেণী:১৯৭২-এ সম্পন্ন মসজিদ বিষয়শ্রেণী:১৯৭২-এ মালয়েশিয়ায় প্রতিষ্ঠিত
হেমন্ত মুখোপাধ্যায় মেট্রো স্টেশন হল কলকাতা মেট্রোর গড়িয়া-বিমানবন্দর করিডোরের একটি স্টেশন। এই স্টেশনটি কিংবদন্তি সঙ্গীতশিল্পী হেমন্ত মুখোপাধ্যায়ের নামে নামাঙ্কিত। ২০২৪ সালের ৬ই মার্চ এই স্টেশনটি উদ্বোধন হয়।  হেমন্ত মুখোপাধ্যায় মেট্রো স্টেশনটি উত্তোলিত এবং কসবা এলাকায় রুবি হাসপাতালের কাছেই অবস্থিত।> Asia > India > West Bengal > Kolkata (Calcutta) Metro . UrbanRail.Net. Retrieved on 2013-10-05.   অবস্থান  এই স্টেশনটি ইস্ট কলকাতা টাউনশিপের রুবি হাসপাতালের কাছেই অবস্থিত। স্টেশনের ভৌগোলিক অবস্থান হল  ।স্টেশনটির পূর্ববর্তী স্টেশন হল ১ কিলোমিটার দূরে অবস্থিত কবি সুকান্ত মেট্রো স্টেশন এবং পরবর্তী স্টেশন হল ১.৩ কিলোমিটার দূরে অবস্থিত ভিআইপি বাজার মেট্রো স্টেশন।   ইতিহাস  ২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং  নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ কবি সুভাষ মেট্রো স্টেশন থেকে ভিআইপি বাজার মেট্রো স্টেশন পর্যন্ত মেট্রো করিডোর নির্মাণের দরপত্র পায়। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। স্টেশনটি কাঠামগত ভাবে ২০১৯ সালের নভেম্বর মাসের মধ্যে সম্পূর্ণ হয়েছিল। বর্তমানে স্টেশনের  অভ্যান্তরিন অংশের কাজ চলছে। পরীক্ষামূলক ট্রেন চলাচল ২০২২ সালের ২৪শে সেপ্টেম্বর থেকে শুরু হয়।  স্টেশন গঠন কলকাতা মেট্রোর লাইন ৬-এর অন্তর্গত হেমন্ত মুখোপাধ্যায় মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।   স্টেশন বিন্যাস  জিরাস্তার স্তরপ্রস্থান / প্রবেশএল১মধ্যবর্তীভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং ১, দরজা বাম খুলবে দক্ষিণদিকগামীদিকে →কবি সুকান্ত→ → উত্তরদিকগামী →←দিকে ← ভিআইপি বাজার← ←পার্শ্ব প্ল্যাটফর্ম নং ২, দরজা বাম খুলবেএল২  পরিকাঠামো  স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।   বিদ্যুৎ ও  সংকেত ব্যবস্থা  কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।  যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই  সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।  পরিষেবা  কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।   সংযোগ  আরও দেখুন কলকাতা মেট্রোর স্টেশনগুলির তালিকা তথ্যসূত্র  বহিঃসংযোগ  বিষয়শ্রেণী:কলকাতা মেট্রোর স্টেশন বিষয়শ্রেণী:কলকাতার রেলওয়ে স্টেশন
এলোদি ইয়ুং (; জন্ম: ২২ ফেব্রুয়ারি ১৯৮১) একজন ফরাসি অভিনেত্রী। তিনি ডেয়ারডেভিল (২০১৬)-এর দ্বিতীয় মৌসুম এবং মিনিসিরিজ দ্য ডিফেন্ডার্স (২০১৭)-এ ইলেক্ট্রা নাচিওস চরিত্রে এবং ফক্স সিরিজ দ্য ক্লিনিং লেডি (২০২২–বর্তমান)-এ থনি ডে লা রোজা চরিত্রে অভিনয়ের জন্য সর্বাধিক পরিচিত।   প্রারম্ভিক জীবন  ইয়ুং ১৯৮১ সালের ২২ ফেব্রুয়ারি প্যারিসে জন্মগ্রহণ করেন। তার বাবা কম্বোডিয়ান এবং মা ফরাসি। তিনি সেন-সাঁ-দ্যনিতে বেড়ে ওঠেছেন। তার বাবা তাকে ৯ বছর বয়সে কারাতে ক্লাসে ভর্তি করান এবং কিশোরী বয়সে ব্ল্যাক বেল্ট অর্জন করেন। ইয়ুং একজন বিচারক হওয়ার উদ্দেশ্যে প্যারিস বিশ্ববিদ্যালয় থেকে আইন ডিগ্রি অর্জন করেন। তবে ২৯ বছর বয়সে তিনি লন্ডন একাডেমি অব মিউজিক অ্যান্ড ড্রামাটিক আর্টে ভর্তি হয়ে অভিনয়ের পথ বেছে নেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:২১শ শতাব্দীর ফরাসি নারী ক্রীড়াবিদ বিষয়শ্রেণী:প্যারিসের অভিনেত্রী বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:ফরাসি টেলিভিশন অভিনেত্রী বিষয়শ্রেণী:লন্ডন একাডেমি অব মিউজিক অ্যান্ড ড্রামাটিক আর্টের প্রাক্তন শিক্ষার্থী বিষয়শ্রেণী:২০শ শতাব্দীর ফরাসি নারী
thumb|250px|পারলাখেমুন্দি পাহাড়ের দৃশ্য পারলাখেমুন্দি () ভারতের ওড়িশা রাজ্যের গজপতি জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে পারলাখেমুন্দি শহরের জনসংখ্যা হল ৪২,৯৯১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে পারলাখেমুন্দি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
সংযুক্ত আরব আমিরাত জাতীয় ক্রিকেট দল তিনটি লিস্ট এ ক্রিকেট খেলার জন্য নেদারল্যান্ডস সফর করে, যা জুলাই ২০১৭-এ অনুষ্ঠিত হয়। দলীয় সদস্য  পিটার বোরেন (অধিঃ)  ওয়েসলি বারাসি  বেন কুপার  আসাদ জুলফিকার  ফ্রেড ক্লাসেন  স্টিফেন মাইবার্গ  ম্যাক্স ও'দাউড  শেন স্নেটার  লোগান ফন বীক  টবিয়াস ভিসি  সাকিব জুলফিকার  সিকান্দার জুলফিকার  উমর বাকের  পল ফন মিকিরেন রোহান মুস্তাফা (অধিঃ)  সাইমন আনোয়ার  গোলাম শাব্বের  মোহাম্মদ কাশিম  রমিজ শাহজাদ  মোহাম্মদ উসমান  আদনান মুফতি  চিরাগ সুরি  আহমেদ রাজা  ইমরান হায়দার  মোহাম্মদ নাভিদ  আমজাদ জাভেদ  জহুর খান  কাদির আহমেদ  সময়সূচী ১ম ম্যাচ  ২য় ম্যাচ  ৩য় ম্যাচ   তথ্যসূত্র    বহিঃসংযোগ   বিষয়শ্রেণী:২০১৭-এ ওলন্দাজ ক্রিকেট বিষয়শ্রেণী:২০১৭-এ আমিরাতি ক্রিকেট বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা বিষয়শ্রেণী:সংযুক্ত আরব আমিরাত ক্রিকেট দলের বিদেশ সফর বিষয়শ্রেণী:নেদারল্যান্ডসে আন্তর্জাতিক ক্রিকেট সফর
উইকিউপাত্তে বাংলা উইকিপিডিয়ার নিবন্ধ রক্ষণাবেক্ষণের জন্য SPARQL কোয়েরির তালিকা।  ১.  নিবন্ধের নামের সাথে উইকিউপাত্তে দেয়া লেবেলের মিল নেই (লেবেল সাইটসংযোগ)  ২.  বাংলা উইকির নিবন্ধ যার উইকিউপাত্তের আইটেমে বাংলায় কোন লেভেল নেই  ৩.  বাংলায় লেবেলহীন বাংলাদেশের ইউনিয়ন  ৪.  বাংলায় বিবরণহীন বাংলাদেশের ইউনিয়ন  ৫.  উইকিউপাত্তে বাংলায় ভাষার ঘরে "উপনাম ইংরেজিতে দেয়া" যা সরাতে হবে ও উপনাম বাংলায় দিতে হবে  উইকিউপাত্তে বাংলায় ভাষার ঘরে "বিবরণ ইংরেজিতে দেয়া" যা সরাতে হবে ও বিবরণ বাংলায় দিতে হবে  ৬.  নির্দিষ্ট ইংরেজি বিবরণ আছে কিন্তু বাংলায় কোন বিবরণ নেই এমন আইটেম (উদাহরণ: ইংরেজি বিবরণের ঘরে Bangladeshi chess player লেখা আছে কিন্তু বাংলা বিবরণের ঘরে কোন ধরনের বিবরণ নেই)  যেভাবে উপরের কোয়েরিটি ব্যবহার করে বাংলা বিবরণ যোগ করবেন  https://tools.wmflabs.org/wikidata-todo/quick_statements.php এ যান। "You need to authorize WiDaR to edit Wikidata on you behalf for this tool to work!"-এর মধ্যে নীল রঙে লেখা WiDaR ক্লিক করুন। আপনার কাছে আপনার পক্ষে সম্পাদনার অনুমতি চাওয়া হবে, অনুমতি দিন।  http://petscan.wmflabs.org/ এ যান। "Other sources" ট্যাবে ক্লিক করুন। "Input SPARQL query here" ঘরে উপরের কোয়েরিটি দিন ("Bangladeshi chess player" পরিবর্তন করে আপনি অন্য যেকোন বিবরণ বসাতে পারেন)। এরপর Output ট্যাবে ক্লিক করুন। Format হিসেবে PagePile নির্বাচন করুন। এরপর একদম নিচে থাকা "Do it!" ক্লিক করুন।  "Do it!" ক্লিক করার পর নতুন একটি পাতা আসবে। সেই পাতায় "Other formats: Plain text, wikitext, JSON, JSON (with metadata)"-এর মধ্যে wikitext-এর উপর মাউস নিন, মাউসে ডান ক্লিক করে ''নতুন ট্যাবে লিঙ্ক খুলুন" (মোটকথা wikitext পাতাটি আপনার ব্রাউজারের নতুন একটি ট্যাবে খুলতে হবে) ক্লিক করুন। এবার সেই পাতায় সকল * [[Q.........]] কপি করে আপনার কম্পিউটারের একটি ফাইল/নোটপ্যাড/অন্য কিছুতে পেস্ট করুন।  এবার যেখানে * [[Q.........]] পেস্ট করেছেন সেখানে find & replace (খোঁজা ও প্রতিস্থাপন) ব্যবহার করে * [[ কিছু না দিয়ে প্রতিস্থাপন করুন। এরপর ]] নিন্মলিখিত দিয়ে প্রতিস্থাপন করুন: 	Dbn	বাংলাদেশী দাবাড়ু (Dbn এর আগে পরে একটি শূন্যস্থান আছে। তবে এটি কম্পিউটারের space বোতাম দ্বারা না করে ALT ধরে রেখে 09 টিপে দিতে হবে। আর এখানে নমুনা হিসেবে "বাংলাদেশী দাবাড়ু" দেয়া হয়েছে। আপনি যদি অন্য কিছুর জন্য কোয়েরিটি করেন তাহলে "বাংলাদেশী দাবাড়ু"-এর পরিবর্তে তাঁর বিবরণ দিন।) তাহলে সর্বশেষ  দেখতে এই রকম হবে Q2565354	Dbn	বাংলাদেশী দাবাড়ু Q3347370	Dbn	বাংলাদেশী দাবাড়ু Q3350646	Dbn	বাংলাদেশী দাবাড়ু Q421942	Dbn	বাংলাদেশী দাবাড়ু .... .... .... ইত্যাদি  এবার সবগুলি (Q2565354	Dbn	বাংলাদেশী দাবাড়ু) কপি করুন।  https://tools.wmflabs.org/wikidata-todo/quick_statements.php এ যান ও খালি ঘরটিতে সবগুলি পেস্ট করুন। এরপর নীল রঙের Do it ক্লিক করুন। ব্যাস, কাজ শেষ। বাকী সব সবকিছু স্বয়ংক্রিয়ভাবে হবে।  নির্দিষ্ট শব্দের জন্য সন্ধান করা, যেমন: "একটি"  সাইটসংযোগ বের করতে
আটলান্টা ইউনাইটেড ফুটবল ক্লাব (; সাধারণত আটলান্টা ইউনাইটেড এফসি এবং সংক্ষেপে আটলান্টা ইউনাইটেড নামে পরিচিত) হচ্ছে আটলান্টা ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে।https://www.mlssoccer.com/clubs/atlanta-united/ এই ক্লাবটি ২০১৪ সালের ১৬ই এপ্রিল তারিখে প্রতিষ্ঠিত হয়েছে। ৪২,৫০০ ধারণক্ষমতাবিশিষ্ট মার্সিডিজ-বেঞ্জ স্টেডিয়ামে দ্য ফাইভ স্ট্রিপস নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/atlanta-united-fc/stadion/verein/51663 বর্তমানে এই ক্লাবের ম্যানেজারের দায়িত্ব পালন করছেন মেক্সিকীয় সাবেক ফুটবল খেলোয়াড় গনসালো পিনেদা এবং সভাপতির দায়িত্ব পালন করছেন গার্থ লাগারওয়ে।https://www.transfermarkt.com/atlanta-united-fc/startseite/verein/51663 বর্তমানে মার্কিন গোলরক্ষক ব্র্যাড গুজান এই ক্লাবের অধিনায়কের দায়িত্ব পালন করছেন।http://www.atlutd.com/playershttps://www.worldfootball.net/teams/atlanta-united-fc/2024/2/  ঘরোয়া ফুটবলে, আটলান্টা ইউনাইটেড এপর্যন্ত ৩টি শিরোপা জয়লাভ করেছে; যার মধ্যে একটি এমএলএস কাপ এবং একটি ইউএস ওপেন কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে। ব্র্যাড গুজান, জোসেফ মার্তিনেস, মাইলস রবিনসন, এক্তোর ভিয়ালবা এবং মিগেল আলমিরোনের মতো খেলোয়াড়গণ আটলান্টা ইউনাইটেডের জার্সি গায়ে মাঠ কাঁপিয়েছেন।   ইতিহাস  ২০১৭ মৌসুমে আটলান্টা ইউনাইটেড প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০১৭ সালের সালের ৬ই মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে হেরার্দো মার্তিনোর অধীনে আটলান্টা ইউনাইটেড নিউ ইয়র্ক রেড বুলসের কাছে ২–১ গোলের ব্যবধানে পরাজিত হয়েছিল।https://www.worldfootball.net/report/major-league-soccer-2017-atlanta-united-fc-new-york-rb/ ২০১৭ মেজর লিগ সকারে আটলান্টা ইউনাইটেড ১৫টি জয় এবং ১০টি ড্রয়ে সর্বমোট ৫৫ পয়েন্ট অর্জন করে সামগ্রিক পয়েন্ট তালিকায় ৪র্থ স্থান অর্জন করেছিল,https://www.worldfootball.net/schedule/usa-major-league-soccer-2017-spieltag/8/https://www.mlssoccer.com/standings/supporters-shield/#season=2017&live=true যেখানে জোসেফ মার্তিনেস ১৯টি গোল করে লিগে আটলান্টা ইউনাইটেডের হয়ে সর্বোচ্চ গোলদাতা হয়েছিলেন।   তথ্যসূত্র    বহিঃসংযোগ       মেজর লিগ সকারে আটলান্টা ইউনাইটেড ফুটবল ক্লাব     বিষয়শ্রেণী:২০১৪-এ প্রতিষ্ঠিত ফুটবল ক্লাব বিষয়শ্রেণী:২০১৪-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
লুকা জিনেদিন জিদান ফের্নান্দেজ (জন্ম: ১৩ মে ১৯৯৮) হলেন একজন ফরাসি ফুটবলার, যিনি বর্তমানে স্পেনীয় ক্লাব রিয়াল মাদ্রিদ এবং রিয়াল মাদ্রিদ কাস্তিয়ার হয়ে একজন গোলরক্ষক হিসেবে খেলেন।  অর্জন রিয়াল মাদ্রিদ  উয়েফা চ্যাম্পিয়নস লিগ: ২০১৭–১৮  ফ্রান্স অনূর্ধ্ব-১৭ উয়েফা ইউরোপিয়ান অনূর্ধ্ব-১৭ চ্যাম্পিয়নশিপ: ২০১৫  তথ্যসূত্র  বহিঃসংযোগ রিয়াল মাদ্রিদ প্রোফাইল এফএফএফ-এ ফ্রান্স প্রোফাইল        বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্সেইয়ের ক্রীড়াবিদ বিষয়শ্রেণী:ফরাসি পুরুষ ফুটবলার বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:আলজেরীয় বংশোদ্ভূত ফরাসি ব্যক্তি বিষয়শ্রেণী:স্পেনীয় বংশোদ্ভূত ফরাসি ব্যক্তি বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:রিয়াল রেসিং ক্লাব সান্তান্দেরের খেলোয়াড় বিষয়শ্রেণী:রায়ো ভায়েকানোর খেলোয়াড় বিষয়শ্রেণী:সোসিয়েদাদ দেপোর্তিভা এইবারের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:কাবিল বংশোদ্ভূত ফরাসি ব্যক্তি বিষয়শ্রেণী:পুরুষ ফুটবল গোলরক্ষক বিষয়শ্রেণী:গ্রানাদা ফুটবল ক্লাবের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
জিহান আক্তাস (জন্ম ১৫ জানুয়ারি, ১৯৬০) (তুর্কি: Cihan Aktaş) একজন তুর্কি লেখক, গবেষক এবং সাংবাদিক। তিনি তুর্কি কবি ও লেখক উমিট আকতাসের বোন।  ছোট গল্প সংকলনগুলির জন্য সর্বাধিক পরিচিত আকতাস তার সেরা বিক্রেতা উপন্যাস রাইট লং লেটারস টু মি এবং তার সু-গবেষণামূলক ধারাভাষ্য বই  দ্য পোয়েট্রি অফ দ্য ইস্ট: ইরানি সিনেমা  সহ কথাসাহিত্য এবং নন-ফিকশন চল্লিশটিরও বেশি বই প্রকাশ করেছেন যা এই বিষয়ে একটি একাডেমিক প্রিয়। তিনি ১৯৮০-এর দশকে একজন রাজনৈতিক সংবাদপত্রের কলামলেখক ছিলেন, তিনি তার গবেষণাপত্র এবং তুরস্কে এক মর্মান্তিক সামাজিক রূপান্তরের অভিজ্ঞতা সম্পন্ন নারীদের উপর নিবন্ধগুলি কেন্দ্রীভূত করেছিলেন; এবং নারী শোষণ, লিঙ্গ ও পরিচয়ের রাজনীতি এবং একজন হিজাবি মহিলা হিসাবে পাবলিক স্পেসে হিজাবের মতো বিষয়ের উপর বেশ কয়েকটি বই প্রকাশ করেছেন।  আকতাসকে "ন্যূনতম অর্থে শক্তিশালী নারীবাদী"  এবং তার সাহিত্য শৈলীকে "ইমপ্রেশনিস্ট ফিকশন" হিসাবে বর্ণনা করা হয়েছে। তার নারী চরিত্রগুলি "তাদের পরিচয়ে ছাড় দেয় না"  এবং "সাধারণত একটি দীর্ঘস্থায়ী সমস্যার চূড়ায় পৌঁছেছে।"   তিনি বিবাহিত দুই সন্তানের জননী এবং বর্তমানে ইস্তাম্বুলে থাকেন।    জীবনের প্রথমার্ধ  আকতাস তুরস্কের এরজিঙ্কন প্রদেশের একটি ছোট শহর রেফাহিয়েতে জন্মগ্রহণ করেন। তার বাবা সেমাল আকতাস, একজন পাবলিক স্কুলের শিক্ষক এবং একজন ট্রেড ইউনিয়নিস্ট, শহরে একটি বইয়ের দোকান চালাতেন, যেখানে আকতাস ছোট থেকেই বইয়ের প্রেমে পড়েছিলেন।  তিনি ১৯৭৮ সালে বেশিকদুজু উচ্চ শিক্ষা বিদ্যালয় থেকে স্নাতক হন, এবং তার পরিবারের সাথে ইস্তাম্বুলে চলে যান, যেখানে তিনি মিমার সিনান ফাইন আর্টস বিশ্ববিদ্যালয়ে আর্কিটেকচার অধ্যয়ন করেন এবং ১৯৭৮ সালে স্নাতক হন।   সাহিত্য শৈলী এবং বিষয়  ২০০২ থেকে ২০১২ সালের মধ্যে প্রকাশিত আত্মজীবনীমূলক উপন্যাসের আকতাসের ধারাবাহিক ত্রয়ী বলা হয় "ব্যক্তিগত এবং তুরস্কের রাজনীতির দিক থেকে তিন যুগের প্রতিনিধিত্ব করে।"  তার লেখার শৈলী ইম্প্রেশনিস্ট রিয়েলিজম  হিসেবে বর্ণনা করা হয়েছে এবং তার সাধারণ থিমগুলির মধ্যে রয়েছে সম্পর্কের ক্ষমতার গতিশীলতা নিয়ে প্রশ্ন তোলা, সাধারণ ভাবে অলৌকিক তার সন্ধান এবং মহিলাদের চুপ করিয়ে দেওয়া পরিস্থিতি পরীক্ষা করা।    পুরস্কার  ১৯৯৫ সালে আকতাসের দ্য ফাইনাল ম্যাজিকাল ডেজ তুর্কি রাইটার্স সোসাইটির ছোট গল্প পুরস্কার লাভ করে এবং ১৯৯৭ সালে জেনক্লিক ম্যাগাজিন তাকে বর্ষসেরা গল্পকার হিসেবে নির্বাচিত করে। তার প্রথম উপন্যাস "লেখক লং লেটারস টু মি" ছিল তুর্কি রাইটার্স সোসাইটি কর্তৃক ২০০২ সালের বর্ষসেরা উপন্যাস পুরস্কার প্রাপক। একটি নিখুঁত পিকনিক, তার ছোট গল্প বই সাহিত্য, শিল্প ও সংস্কৃতি গবেষণা সমিতি দ্বারা ২০০৯ সালের সেরা বই হিসাবে নির্বাচিত হয়। তিনি ২০১৫ সালে ১৫তম বার্সা সাহিত্য দিবসে আহমেত হামদি তানপিনার পুরস্কার এবং ২০১৬ সালে নেসিপ ফাজিল কিসাকুরেক উপন্যাস ও ছোট গল্প পুরস্কার লাভ করেন। তার বই ইউ'ড নো ইফ ইউ ওয়্যার মাই ডটার একই বছরে ওমার সেফেট্টিন শর্ট স্টোরি পুরস্কারে ভূষিত হয়। তিনি ২০১৮ সালের দেদে কোরকুট সাহিত্য পুরস্কার প্রাপক ছিলেন।   তথ্যসূত্র     বিষয়শ্রেণী:তুর্কি সাংবাদিক বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:২১শ শতাব্দীর তুর্কি লেখিকা
সিয়া কে রাম হল স্টার প্লাসের একটি নাটক।  কাহিনী  এটি রামায়ণ অবলম্বনে তৈরি।এখানে রামায়ণ সীতার দৃষ্টিকোণ থেকে দেখানো হয়েছে।  চরিত্র  আশিষ শর্মা শ্রীরামচন্দ্রের চরিত্রে।  মদিরাক্ষী মুণ্ডলে সীতার চরিত্রে যুক্তি কাপুর উর্মিলার চরিত্রে  ঝলক দেসাই শান্তার চরিত্রে করণ সূচক লক্ষ্মণের চরিত্রে জে. কার্তিক রাবণের চরিত্রে দলিপ তাহিল রাজা অজ ও রাণী ইন্দুমতীর পুত্র, কৌশল‍্যা, কৈকেয়ী ও সুমিত্রার স্বামী এবং রামের পিতা দশরথের চরিত্রে। পিয়ালী মুন্সী রাবণের স্ত্রী, ময় দানব ও হেমা-নাম্নী অপ্সরার কন‍্যা এবং মেঘনাদের মাতা মন্দোদরীর চরিত্রে। রিম্পি দাস দেবী পার্বতী/গৌরীর চরিত্রে। ভাগ্যশ্রী মোটে শূর্পণখা চরিত্রে  প্রযোজক এবং পরিচালক  এর নির্মাতা হলেন অনিরুদ্ধ পাঠক ও পরিচালক নিখিল সিনহা ও ধর্মেশ শাহ। লেখক  এর লেখক হলেন আনন্দ নীলকান্তন। সম্প্রচার এবং সময়  নাটকটি প্রথম ২০১৫ সালের ১৬ নভেম্বর  প্রচারিত হয়েছিল। এটি স্টার প্লাসে সোমবার থেকে শনিবার রাত আটটায় প্রচারিত হত। এর এক একটি পর্ব ৩০ মিনিটের ছিল।  তথ্যসূত্র  বহিঃসংযোগ       বিষয়শ্রেণী:স্টার প্লাস টেলিভিশন ধারাবাহিক বিষয়শ্রেণী:টেলিভিশন ধারাবাহিক বিষয়শ্রেণী:রামায়ণ বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক বিষয়শ্রেণী:২০১৬-এ সমাপ্ত ভারতীয় টেলিভিশন ধারাবাহিক বিষয়শ্রেণী:স্টার প্লাসের মৌলিক অনুষ্ঠান বিষয়শ্রেণী:রামায়ণ অবলম্বনে টেলিভিশন ধারাবাহিক
পিং ইয়াও একটি ঐতিহ্যবাহী হান চীনা শহরের একটি ব্যতিক্রমীভাবে ভালভাবে সংরক্ষিত উদাহরণ, যা চতুর্দশ শতাব্দীতে প্রতিষ্ঠিত হয়েছিল। এর শহুরে ফ্যাব্রিক পাঁচ শতাব্দী ধরে ইম্পেরিয়াল চীনে স্থাপত্য শৈলী এবং নগর পরিকল্পনার বিবর্তন দেখায়।   কিংবদন্তি আছে যে পিংইয়াও এর মূল শহরটি খ্রিস্টপূর্ব নবম শতাব্দীতে প্রতিষ্ঠিত হয়েছিল। এই প্রাচীন শহরটি একসময় চীনের ব্যাংকিং রাজধানী ছিল। কিং রাজবংশের সময় ওয়াল স্ট্রিটের মতো গুরুত্বপূর্ণ ছিল। যদিও এর আর্থিক ক্ষমতা ম্লান হয়ে গেছে। তবে শহরের চিত্তাকর্ষক শহর প্রাচীর এবং ঐতিহাসিক স্থাপত্যউল্লেখযোগ্যভাবে অক্ষত রয়েছে।    অবস্থান  চীনের শানক্সিতে পিংইয়াও প্রাচীন শহরের ইউনেস্কো ওয়ার্ল্ড হেরিটেজ সাইটে অবস্থিত, ফাঞ্জিয়া জি (ফ্যান ফ্যামিলি স্ট্রিট) মিং (১৩৬৮-১৬৪৪) এবং কিং (১৬৪৪-১৯১১) রাজবংশের ৩১ টি আঙ্গিনায় অবস্থিত।   বিখ্যাত   পিংইয়াও, আনুষ্ঠানিকভাবে পিংইয়াও প্রাচীন শহর, চীনের কেন্দ্রীয় শানক্সিতে একটি বসতি, যা চীনা অর্থনৈতিক ইতিহাসে তার গুরুত্বের জন্য এবং তার সুসংরক্ষিত মিং এবং কিং নগর পরিকল্পনা এবং স্থাপত্যের জন্য বিখ্যাত। প্রশাসনিকভাবে, এটি জিনঝং প্রিফেকচারের পিংইয়াও কাউন্টির গুটাও শহর নিয়ে গঠিত।  চীনের একজন পুরানো মিশনারি ছাত্র একবার মন্তব্য করেছিলেন যে চীনা ইতিহাস "দূরবর্তী, একঘেয়ে, অস্পষ্ট, এবং সর্বোপরি সবচেয়ে খারাপ- এর মধ্যে অনেক কিছু রয়েছে। বিশ্বের যে কোন দেশের মধ্যে চীনের দীর্ঘতম ধারাবাহিক ইতিহাস রয়েছে - ৩,৫০০ বছরের লিখিত ইতিহাস।   তথ্যসূত্র   বিষয়শ্রেণী:চীনের বিশ্ব ঐতিহ্যবাহী স্থান বিষয়শ্রেণী:শানশির শহর বিষয়শ্রেণী:শানশির ইতিহাস
সুরবালা ঘোষ  ( বিবাহের পূর্বে সুরবালা দে) (২৭ ফেব্রুয়ারি ১৮৬৭  -  ১১ মার্চ ১৯৩৩) ছিলেন একজন ব্রিটিশ ভারতীয় মহিলা কবি।   জীবনী সুরবালা দে ১৮৬৭ খ্রিস্টাব্দের ২৭শে ফেব্রুয়ারি  ব্রিটিশ ভারতের অধুনা  পশ্চিমবঙ্গের কলকাতার জন্মগ্রহণ করেন। তার পিতা নীলমণি দে ছিলেন সেকালের খ্যাতনামা ইংরেজী লেখক। সুরবালার স্বামী ছিলেন কবি অতুলচন্দ্র ঘোষ, যিনি মাইকেল মধুসূদন দত্তের 'Captive Lady' বাংলায় অবরুদ্ধ নামে কাব্যানুবাদ এবং  ১৯২১ খ্রিস্টাব্দে ডেথলেস ডিটিস গ্রন্থ রচনা করেন। অতুলচন্দ্র ছিলেন ইংরেজি ভাষার সংবাদপত্র, বেঙ্গলী এবং ইংরেজি সাপ্তাহিক, হিন্দু প্যাট্রিয়ট-এর প্রতিষ্ঠাতা-সম্পাদক গিরিশচন্দ্র ঘোষের পুত্র । সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮০৯,  তিনি একজন বিদুষী, কবি এবং চারুশিল্প নিপুণা ছিলেন। তিনি শৈশবকাল থেকেই কবিতা রচনা করতেন যা তিনি তার বাবা-মায়ের কাছ থেকে অর্জন করেন। মৃত্যুর পর তাঁর রচিত নানা কবিতা সাহিত্যিক পুত্র মন্মথনাথ ঘোষ সংগ্রহ করে "মধুরা" নাম দিয়ে প্রকাশ করেন।  সুরবালা ১৯৩৩ খ্রিস্টাব্দের ১১ মার্চ কলকাতায় পরলোক গমন করেন।   তথ্যসূত্র  বিষয়শ্রেণী:১৮৭৪-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাঙালি মহিলা কবি বিষয়শ্রেণী:ভারতীয় নারী কবি
কুয়েত অলিম্পিক কমিটি (; এছাড়াও সংক্ষেপে আইওসি কোড কেইউডব্লিউ দ্বারা পরিচিত) হলো কুয়েতের জাতীয় অলিম্পিক কমিটি। এই সংস্থাটির ১৯৫৭ সালে প্রতিষ্ঠিত হয়েছে; প্রতিষ্ঠার ৯ বছর পর ১৯৬৬ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কুয়েতের সাফাতে অবস্থিত।  বর্তমানে কুয়েত অলিম্পিক কমিটির সভাপতির দায়িত্ব পালন করছেন শেখ ফাহাদ নাসির সাবাহ আল আহমদ আল সাবাহ, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন হুসাইন আল মুসাল্লাম।  ইতিহাস ১৯৫৭ সালে কুয়েতের বহু-ক্রীড়ার সর্বোচ্চ সংস্থা হিসেবে কুয়েত অলিম্পিক কমিটি প্রতিষ্ঠিত হয়েছে। জসিম আল কাতামি এই সংস্থার প্রথম সভাপতির দায়িত্ব পালন করেছেন, যিনি ১৯৫৭ হতে ১৯৫৮ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় এগারো বছর পর কুয়েত ১৯৬৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে কুয়েত  তথ্যসূত্র  বহিঃসংযোগ     এএনওসিতে কুয়েত অলিম্পিক কমিটি   অলিম্পিডিয়ায় কুয়েত অলিম্পিক কমিটি   অলিম্পিক.কমে কুয়েত অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে কুয়েত বিষয়শ্রেণী:কুয়েতের ক্রীড়া পরিচালনা পরিষদ বিষয়শ্রেণী:১৯৫৭-এ কুয়েতে প্রতিষ্ঠিত বিষয়শ্রেণী:১৯৫৭-এ প্রতিষ্ঠিত ক্রীড়া সংস্থা
য়োন-তান-র্গ্যা-ম্ত্শো () (১২৬০-১৩২৭) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।  জন্ম ও শিক্ষা য়োন-তান-র্গ্যা-ম্ত্শো ১২৬০ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। তিনি ম্দার () বৌদ্ধবিহারে অভিধর্ম পিটক বিষয়ে শিক্ষালাভ করেন। সা-স্ক্যা বৌদ্ধবিহারের তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () নামক সা-স্ক্যা ধর্মসম্প্রদায়ের পণ্ডিতের শিষ্যত্ব গ্রহণ করে তার নিকট হেবজ্র তন্ত্র, প্রমাণবার্ত্তিকা, অভিসময়ালঙ্কার ও বোধিচর্যাবতার সম্বন্ধে শিক্ষালাভ করেন। শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের জ্যৈষ্ঠ ভ্রাতা য়ে-শেস-রিন-ছেন তাকে কালচক্র তন্ত্র সম্বন্ধে শিক্ষাদান করেন এবং তাকে কুবলাই খানের রাজদরবারে নিয়ে যান। য়োন-তান-র্গ্যা-ম্ত্শো চার বছর পরে ফিরে এসে পুনরায় শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন।  জোনাং বৌদ্ধবিহার এরপর গুরুর উপদেশে ১২৯০ খ্রিষ্টাব্দে তিনি জো-নাং বৌদ্ধবিহার যাত্রা করে ঐ বৌদ্ধবিহারের প্রধান লামা কুন-স্পাংস-থুগ্স-র্জে-ব্র্ত্সোন-গ্রুস নামক বিখ্যাত পণ্ডিতের নিকট শিক্ষালাভ করেন।  কুন-স্পাংস-থুগ্স-র্জে-ব্র্ত্সোন-গ্রুসের মৃত্যু হলে তিনি তার শিষ্য ও জো-নাং বৌদ্ধবিহারের পরবর্তী প্রধান লামা ব্যাং-সেম্স-র্গ্যাল-বা-য়ে-শেসের নিকট শিক্ষালাভ করেন এবং ১৩১৯ খ্রিষ্টাব্দে ঐ বৌদ্ধবিহারের প্রধান লামা নির্বাচিত হয়ে সাত বছর ঐ পদে থাকেন। ১৩২৬ খ্রিষ্টাব্দে তিনি তার শিষ্য দোল-পো-পা-শেস-রাব-র্গ্যাল-ম্ত্শানকে ঐ বৌদ্ধবিহারের পরবর্তী প্রধান লামা নির্বাচন করেন।  তথ্যসূত্র  বিষয়শ্রেণী:১২৬০-এ জন্ম বিষয়শ্রেণী:১৩২৭-এ মৃত্যু বিষয়শ্রেণী:কালচক্র বিষয়শ্রেণী:জোনাং
শৈলেন রায় (১৯১০ – ৭ জুলাই ১৯৬৩) একজন বাঙালী গীতিকার।  প্রারম্ভিক জীবন শৈলেন রায় ১৯১০ সালে পাবনা, ব্রিটিশ ভারতে জন্মগ্রহণ করেন। অল্পবয়স থেকে তিনি কাব্যচর্চা করতেন, হারমোনিয়াম ও এস্রাজ বাজাতে পারতেন। কলকাতার সিটি কলেজ থেকে বিএ পাশ করেন। ছাত্রাবস্থায় কাজী নজরুল ইসলামের সঙ্গে তাঁর বন্ধুত্ব গড়ে ওঠে।  অবদান কাজী নজরুল ইসলামের সহায়তায় শৈলেন রায় রচিত গান স্মরণপারের ওগো প্রিয়, তোমার মাঝে আপন হারা শিল্পী আব্বাসউদ্দীনের কণ্ঠে এইচএমভি রেকর্ড কোম্পানি থেকে ১৯২৭ খ্রিষ্টাব্দে প্রকাশিত হয়। তাঁর রচিত গান শচীন দেববর্মণ, শ্যামল মিত্র, সন্ধ্যা মুখোপাধ্যায়, আলপনা বন্দ্যোপাধ্যায় সহ বিখ্যাত শিল্পীরা গেয়েছেন। বহু বাংলা চলচ্চিত্রে তার গান গৃহীত হয়েছে। তাঁর রচিত গানের সংখ্যা প্রায় ১৮০০।  তথ্যসূত্র  বিষয়শ্রেণী:১৯১০-এ জন্ম বিষয়শ্রেণী:১৯৬৩-এ মৃত্যু বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি কবি বিষয়শ্রেণী:পাবনা জেলার ব্যক্তি
অ্যালগনকুইন (যাকে অ্যালগোন্কিংও বলা হয়; অ্যালগোনকিনে: আনিসিনেবেমোউইন বা অ্যানিশিনেবেমিউইন) হল স্বতন্ত্র অ্যালগনকুইয়ান ভাষা যা ওজিবুয়ে ভাষার সাথে বিশেষভাবে সম্পর্কিত অথবা ওজিবুয়ে উপভাষার একটি বিশেষ বিভক্তির সাথে সম্পর্কিত।   আবার দেখুন   ওজিবুয়ে উপভাষা  অ্যালগোংকিন বাইবেল  কানাডার প্রথম জাতির স্থানের নামের তালিকা    তথ্যসূত্র    আরও পড়ুন    Artuso, Christian. 1998. noogom gaa-izhi-anishinaabemonaaniwag: Generational Difference in Algonquin. Winnipeg: The University of Manitoba Press.    Cuoq, Jean André. 1866. Études philologiques sur quelques langues sauvages de l'Amérique. Montréal: Dawson.  Cuoq, Jean André. 1886. Lexique de la Langue Algonquine. Montréal: J. Chapleau & Fils.  Cuoq, Jean André. 1891? Grammaire de la Langue Algonquine. [S.l.: s.n.]    Mcgregor, Ernest. 1994. Algonquin Lexicon. Maniwaki, QC: Kitigan Zibi Education Council.  Mithun, Marianne. 1999. The Languages of Native North America. Cambridge Language Surveys. Cambridge: Cambridge University Press.  Sherwin, Reider T. 1940. The Viking and the Red Man: The Old Norse Origin of the Algonquin Language. New York and London: Funk & Wagnalls Company.   বহির্গত তথ্যসূত্র   French - Algonquin dictionary from the Algonquin Nation Tribal Council  Algonquins of Golden Lake word-list recordings  Eagle Village First Nation Algonquin Language page  Hail Mary in Algonquin  Children Singing Peace Around the World in Algonquin  Native Languages page for Algonquin  Algonquin orthography and phonology  OLAC resources in and about the Algonquin language  বিষয়শ্রেণী:কানাডায় প্রথম জাতিগুলির ভাষা বিষয়শ্রেণী:মার্কিন যুক্তরাষ্ট্রের ভাষা